**U P U T E Z A P R I J A V I T E LJ E**

**na Javni natječaj za podnošenje zahtjeva za subvencioniranje projekata razvoja i unapređenja lovstva na području Šibensko-kninske županije u 2022. godini**

1. **Ciljevi i prioriteti programa kojima projekt mora doprinijeti**

Sredstva potpore namijenjena su provedbi aktivnosti i projekata razvoja i unapređenja lovstva

koji trebaju doprinijeti jačanju lovnoga gospodarstva na području Šibensko-kninske županije.

Postavljeni ciljevi ostvaruju se kroz poticanje uzgoja te unos divljači za obnovu matičnog fonda i osvježenje krvi, opremanje i uređenje lovišta, suzbijanje krivolova, nabavu sigurnosne lovačke opreme, razvoj lovne kinologije i sl.

Gospodarenje divljači - uzgoj, zaštita, lov i korištenje divljači i njezinih dijelova temelj je niza gospodarskih i društvenih djelatnosti, te podržavajući faktor koncepcije održivog razvitka ruralnog prostora, s obzirom da je u funkciji očuvanje biološke i ekološke ravnoteže.

1. **Ukupna vrijednost Javnog poziva**

Ukupna sredstva za provedbu Javnog natječaja su: 128.285,00 kn.

1. **Prihvatljivi prijavitelji**

Prihvatljivi prijavitelji za dodjelu subvencijasulovačka društva registrirana prema Zakonu o udrugama (NN 74/2014 i 70/17), obrtnici i trgovačka društva, a koji su lovozakupnici zajedničkih i/ili državnih lovišta na području županije, nemaju duga po osnovi zakupa/koncesije prava lova, nemaju duga prema državi, koji su uredno ispunili obveze iz prethodno sklopljenih ugovora o financiranju iz javnih izvora, za čije projekte ne postoji dvostruko financiranje, protiv kojih se ne vodi kazneni postupak.

1. **Prihvatljive aktivnosti i prihvatljivi troškovi**

Prihvatljivi su troškovi su za provođenje slijedećih aktivnosti: uzgoj i unos divljači - za obnovu matičnog fonda i osvježenje krvi; opremanje i uređenje lovišta: ugradnja solarnih panela na lovnotehničkim i lovnogospodarskim objektima, nabavka automatskih hranilica sa ugrađenim solarnim panelom (osim hranilica za svinju divlju); nabava mobilnih čeka; uređenje i održavanje putova, prosjeka i lovačkih staza; obilježavanje, ograđivanje i sanacija jama, bunara i špilja; nabava strojeva i alata za održavanje lovišta; suzbijanje krivolova: lovočuvarski ispit; postavljanje kamera, noćne patrole; izobrazba lovnika; nabava sigurnosne lovačke opreme; razvoj lovne kinologije (digitalne ogrlice za pse, zaštitni boksovi za pse, zaštitni prsluci, povodci i dr.)

Neprihvatljivi troškovi su: troškovi reprezentacije, putni troškovi, troškovi smještaja, porezi, naknade, doprinosi, kamate, režijski troškovi, troškovi osiguranja i troškovi vlastitog rada.

1. **Maksimalna visina iznosa potpore po korisniku**

Sufinanciranje projekta moguće je do iznosa od 1/3 ostvarenog troška odnosno ukupnog financijskog ulaganja uz vlastito sudjelovanje od minimalno 1/3 vlastitih sredstava.

1. **Mjerila (kriteriji ) za ocjenjivanje (vrednovanje) i odabir projekta:**

 - kvaliteta i relevantnost prijave (valjanost i ispravnost natječajne dokumentacije,

 usklađenost predloženih aktivnosti s prihvatljivim aktivnostima i prihvatljivim

 troškovima iz točke 4. ove upute, inovativnost)

 - procjena partnera za suradnju (procjena dosadašnjeg iskustva podnositelja zahtjeva

 u provedbi istog ili sličnih aktivnosti i usklađenost podnositelja zahtjeva s

 uvjetima iz točke 3, ove upute)

 - relevantnost projekta za očuvanje i zaštitu okoliša i biološke raznolikosti, podizanje

 kvalitete života, značaj za širu društvenu zajednicu, socijalna uključivost

**7. Obveze prijavitelja**

Prijavitelji su obvezni postupati sukladno tekstu Javnog natječaja i ovim uputama. Prijavitelji su dužni ispuniti prijavni obrazac potpuno i čitko, potpisati i ovjeriti, isto to napraviti sa ostalim obrascima i priloženom dokumentacijom, te svu dokumentaciju pravovremeno dostaviti prema uputama iz Javnog natječaja. Sva dokumentacija i obrasci prijave nalaze se na web stranicama Šibensko-kninske županije: [www.sibensko-kninska-zupanija.hr](http://www.sibensko-kninska-zupanija.hr).

Prijava izrađena suprotno tekstu Javnog natječaja i ovim uputama smatrat će se neprihvatljivom i kao takva će se odbiti.

KLASA: 323-01/22-01/3

URBROJ: 2182/1-06-22-9

Šibenik, 28. veljače 2022.